פולגת

פולגת הייתה תשלובת לייצור טקסטיל, אחת המרכזיות בתחומה בישראל ואחד הסמלים של תעשיית הטקסטיל בישראל ושל העיר קריית גת. לאחר מכירת וסגירת כל פעילות הייצור של החברה פועלת רשת חנויות ארצית מקבוצת Golf&Co תחת המותג המחודש "POLGAT". מפעלי פולגת הוקמו החל משנת 1961 על ידי התעשיין ישראל פולק בקריית גת. השם "פולגת" הוא הלחם בסיסים של "פולק" ו"גת". על מנת לשכנע את פולק, איש עסקים יהודי-צ'יליאני ממשפחת תעשייני טקסטיל מגרמניה, להקים את המפעל בקריית גת סיפר לו שר התעשייה והמסחר, פנחס ספיר, שקריית גת נמצאת מרחק 30 דקות נסיעה מתל אביב. הוא אף הבטיח לקחת אותו לשם במכונית השכם בבוקר. כיוון שהשניים יצאו לדרכם בשעה מוקדמת ביותר, נמשכה הנסיעה זמן קצר. לימים טען פולק שלא חשב באמת שקריית גת סמוכה לתל אביב אלא ש"אם שר בישראל מוכן לקום כל כך מוקדם בבוקר כדי להביא משקיע, ואם ראש העיר התעורר כדי לקבל אותו, אז אני מוכן להביא את התעשייה אליהם". בראשיתו ייצר המפעל חוטי תפירה ובדי צמר והתפתח לעסוק בכלל שרשרת הייצור כולל צביעת הבדים ואשפרה. בתקופת המיתון (1966) התקבלה החלטה שכדי למנוע הפסדים יהפוך מפעל פולגת לתשלובת ייצור טקסטיל מהחוט ועד מוצרי האופנה המוגמרים. עם הקמת המפעל הוחלט גם להקים חברות בת שהעיקריות שבהן היו בגיר (בגדי ישראל) לייצור חליפות לגברים וליידי בגיר לנשים; אומן לסריגים. בנוסף הוקמה רשת חנויות אופנה בבעלות התשלובת. ב-1960 נפתחה חנות "אומן" ברחוב אלנבי בתל אביב ולאחריה נפתחו חנויות "בגיר" ו"אומן" ברחבי ישראל שהיו בבעלות התשלובת, שפעלה אחר כך תחת השם רשת חנויות "פולגת". בתקופות השיא, בתחילת שנות ה-80, העסיקה התשלובת 7,000 איש, כולל כמה מאות עובדים מחברון ועזה שהגיעו למפעלי הקבוצה מדי יום בהסעות מאורגנות. המחזור היה 270 מיליון דולר, מתוכם 120 מיליון דולר ליצוא. משנת 1966 הייתה התשלובת הספק הגדול ביותר לחברת מרקס אנד ספנסר הבריטית, שהייתה ללקוח הגדול ביותר של פולגת. הבדים שיוצרו בקרית גת שימשו בתי אופנה כארמני, ורסאצ'ה, קלווין קליין וחברות אופנה כזארה, קוקאי, מקס מארה ספורט, אן טיילור, נקסט ובננה ריפבליק. ב-1977 הונפקו מניות החברה בבורסה לניירות ערך בתל אביב בעלי המניות העיקריים באותה עת היו בנוסף לישראל פולק ומשפחתו, משקיעים זרים שהשקיעו במפעל בתחילת דרכו. פולק שימש באותן השנים כיושב ראש פולגת ובמקביל כיושב ראש קונצרן כלל. ב-1988 החליט קונצרן כלל לרכוש את השליטה בפולגת, בין השאר כדי למזג את הפעילות עם קבוצת כיתן שגם הייתה בבעלותו. באותה עת החזיקה פולגת ב-14 מפעלים ברחבי הארץ, בנוסף למפעלים בקריית גת, החזיקה במפעל "תעשיות צמר אוסטרליות" באשדוד, מפעל סריגי "אומן" באופקים, מפעל "ירולין" ללבני נשים בירושלים (מפעל שהיה ממוקם באזור התעשייה תלפיות ונרכש ב-1979), מפעל "בגד עור" במגדל העמק ורשת החנויות שלו, מפעל "לנה" לסריגים באור יהודה שנרכש ב-1980 ומפעל הג'ינס "ליגת" (לי קריית גת) שהיה הזכיין של חברת לי (Lee) האמריקאית. לאחר הרכישה עזבו את פולגת ישראל פולק ואחינו דב פולק, שניהל את החברה מאז הקמתה. פולק גם מכר את רוב מניותיו. בנוסף סגרה כלל את רוב המפעלים של פולגת בישראל למעט חמישה. בשנת 1998 בוצע מהלך של ארגון מחדש בחברה, על ידי חברת האם כלל תעשיות, שמטרתו הייתה התמקדות בפעילות התעשייתית ובהגדלת המכירות מחוץ לישראל. בנוסף ביקשה התשלובת שהעסיקה מטה ניהולי נכבד ולפצלה לשתי חברות שינוהלו בנפרד - "בגיר" ו"פולגת טקסטיל". בגיר, תוכננה להיבנות כחברה רב לאומית המתמחה בעיקר בייצור ובשיווק של אופנת גברים מחויטת, כאשר פעילות הייצור בחברה עברה להתבצע בעיקר במצרים, ירדן ופורטוגל ואחר כך בסין. חברת הבת השנייה, "פולגת טקסטיל" התמקדה בייצור ושיווק של בדי צמר איכותיים ובדי כותנה. "רשת חנויות פולגת" נמכרה לרשת החנויות "גולף-כיתן" שגם הייתה בבעלות כלל תעשיות, והחלה לפעול תחת קבוצת גולף א.ק.. החברה הקימה מפעל גדול בטורקיה בשותפות עם חברת מקומית. ומפעל לייצור חליפות של המותג "בגיר" בסין. במקביל הוחל בצמצום נוסף בפעילות הייצור בישראל. בסוף 2004 מכרה כלל תעשיות את השליטה בפולגת לאיש העסקים צביקה ברינבוים ולמנכ"ל החברה עופר גלבוע, תמורת 34 מיליון דולר. השניים משכו מיד את כל קופת המזומן של החברה שהכריזו על חולקת דיבידנד בסך 152 מיליון שקל, ולמעשה כיסו את השקעתם. במקביל הנפיקו בבורסה את חברת הבת "בגיר", והקימו רשת חנויות המתמחה במוצרי הלבשה מחויטים ואלגנטיים לגברים תחת שם המותג שלה. הם גם מכרו לשותפים את המפעל בטורקיה. במאי 2007 רכשה קרן פימי את בגיר ופעילות נוספות של פולגת. במרץ 2008 הודיע בארינבוים על סגירת מפעל הייצור של התשלובת, "פולגת טקסטיל", בקריית גת, בו עבדו באותה עת עדיין כ-300 עובדים. המהלך נתקל בהתמרמרות עזה מצד ההסתדרות החדשה וקבוצות שונות בחברה הישראלית שקבלו על סגירת מקומות עבודה בפריפריה. כמו כן התקיימה באפריל אותה שנה מול שערי המפעל הפגנת מחאה ייחודית, "שירת פולגת", אותה ארגנה קבוצת גרילה תרבות. בספטמבר 2008 מכר בארינבוים את מתחם פולגת בקרית גת תמורת 46 מיליון שקל. חברת פולגת הפכה לשלד בורסאי ושם החברה שונה לזד.בי.איי בע"מ (ZBI). בשנת 2012 מכר בארינבוים את השליטה ב-ZBI לאוליגרך האוקראיני, אלכסנדר גרנובסקי, בעבור כ-128 מיליון ש"ח. שלד בורסאי זה מוזג בשנת 2014 עם חברת ננו דיימנשן. תעשיית הטקסטיל בישראל מדיה וקבצים בנושא פולגת בוויקישיתוף אתר האינטרנט הרשמי של פולגת "פולגת" ייחנך בדצמבר, דבר, 25 בנובמבר 1964 מחוט ועד אריג בתשלובת מודרנית אחת, דבר, 24 בפברואר 1966 תשלובת פולגת, דבר, 29 במרץ 1968 תשלובת פולגת - מפעל הטכסטיל החדיש ביותר בארץ, דבר, 11 בפברואר 1969 יהודית חנוך, "אשת הקריירה" של פולגת, מעריב, 21 באוקטובר 1986 אפרת נוימן, בארינבוים וגלבוע עשו 100% מאז רכשו את פולגת; בגיר בוחנת חלוקת דיווידנד גדול, באתר TheMarker‏, 7 במאי 2007 יעל גרוס-אנגלנדר ושי ניב, ‏הסיבוב הפיננסי של בארינבוים בפולגת: משך 34 מיליון דולר דיבדנדים בחברה האם - ובחודש הבא 300 עובדים בחברה הבת יישארו ללא פרנסה, באתר גלובס, 9 במרץ 2008 נעמה לנסקי, ים של דמעות, באתר הארץ, 11 במרץ 2008 - כתבה על תולדות המפעל והעובדים שפוטרו הקמת מפעל פולגת בקריית גת, סרטון באתר יוטיוב (אורך: 2:06) מטוויה חדשה לחוטי צמר סרוק עדינים, הארץ, 13 ביולי 1960 ארנון מגן, פולגת - סיפור של התחלה, דבר, 26 בספטמבר 1980 מפעלי פולגת - לקראת תשלובת מלאה, למרחב, 30 בספטמבר 1964 "ליידי בגיר" הופרד מ"בגיר", מעריב, 29 באוקטובר 1979 פולגת ייחנך בדצמבר, דבר, 25 בנובמבר 1964 תמר אבידר, סערה ב"משכית" עם הקמת חברת "אומן", דבר, 21 באוקטובר 1960 נפתחה חנות "אומן" בבירה, מעריב, 10 בדצמבר 1969 תום שגב, חדוות המיתון - למה פולגת איננו אתא - פולק חושב על מאה אלף מובטלים, כותרת ראשית, 21 בנובמבר 1984 אלי דניאל, פולגת: השיפור בבגיר והעלייה במכירות למרקס אנד ספנסר הביאו לצמיחה של 14% בהכנסות - הסתכמו ב-50.3 מ' ד', באתר הארץ, 13 באוגוסט 2004 תשלובת "פולגת" ־ מפעל הטכסטיל החדיש ביותר בארץ, דבר, 11 בפברואר 1969 יאיר קוטלר, ישראל פולק: רוצה להחליף את "בומה' שביט, מעריב, 11 באפריל 1980 יואב יצחק -, קונצרן כלל רכש מדוברת מניות ערב המפולת ב-1987, מעריב, 15 בינואר 1989 יואב יצחק ואורי גינוסר, קונצרן כלל ישראל מנהל מו"מ לרכוש את תשלובת פולגת ולמזגה עם כיתן, מעריב, 14 בפברואר 1988 אברהם סילוק, "ליבני־ירושלים" - חילופי בעלות גרמה מדיניות חדשה, דבר, 21 בספטמבר 1979 "פולגת" מגדילה ־הייצור במפעלה בירושלים, דבר, 29 בדצמבר 1980 מיכל רוה, ‏רשת בגד-עור: הסוף, באתר גלובס, 5 בדצמבר 1996 "פולגת"רכש מפעל "לנה", דבר, 4 ביוני 1980 היום מתחילים בהעברת תשלובת פולגת לכלל, מעריב, 21 בפברואר 1988 אורי גינוסר, דב פולק עוזב את תשלובת פולגת, מעריב, 6 באוקטובר 1989 פולק מכר חבילה גדולה של מניות פולגת, מעריב, 30 במרץ 1990 אורי גינוסר, נסגר מפעל אומן בקרית גת, מעריב, 18 בפברואר 1991 בגדי הנשים של פולגת יעברו לפסי ייצור באנגליה, מעריב, 4 ביולי 1990 אלי דנון, כלל סגרה את מפעל הסריגים לנה באור יהודה, מעריב, 11 באפריל 1988 שי שלו, ‏1997: כיתן מוחקת 81.1 מיליון שקל, 1998: מחיקה של 67 מיליון שקל בפולגת, באתר גלובס, 26 באוגוסט 1998 הקשיים בפולגת: עשרות עובדים יפוטרו, בכירים יפרשו ומשרדים ייסגרו, באתר גלובס, 26 באפריל 1998 שלמה פרידמן, ‏פולגת תרשום הפסד של 39 מיליון שקל ממכירת רשת החנויות לכיתן, באתר גלובס, 6 ביולי 1998 בגיר מרחיבה השקעותיה בחו"ל - רכשה השליטה בחברת גונאי-פולגת, באתר הארץ, 14 במרץ 2002 עמי גינזבורג, הפעילות של פולגת בטורקיה הפסידה 58 מיליון שקל ב-2003, באתר TheMarker‏, 14 במרץ 2004 הדס מנור, ‏חב' בגיר מקימה מפעל בסין בהשקעה של 23 מיליון שקל, באתר גלובס, 18 באפריל 2004 מאת אורה קורן, פולגת הודיעה על פיטורי 750 עובדים ממפעל בגיר בקרית גת, באתר הארץ, 31 בינואר 2002 גולן פרידנפלד, ‏בארינבוים וגלבוע מתלבשים על פולגת: ירכשו השליטה מכלל תעשיות, באתר גלובס, 1 בדצמבר 2004 ירון פרידמן, ‏ביהמ"ש אישר לפולגת לחלק דיבידנד של 152 מיליון שקל, באתר גלובס, 28 במרץ 2005 הארץ, רווח של 28 מיליון שקל "על הנייר" לבארינבוים מפולגת, באתר TheMarker‏, 18 בינואר 2005 שי שלו ויצחק דנון, ‏האם צביקה בארינבוים ועופר גלבוע מיהרו לתפור לעצמם חליפות?, באתר גלובס, 10 בפברואר 2005 עמי גינזבורג, בארינבוים מנצל זינוק של 53% במניית פולגת ושולח את בגיר להנפקה בבורסה, באתר TheMarker‏, 22 בפברואר 2005 נתן שבע, השותפה הטורקית של בגיר בגוני פולגת מממשת את זכות הסירוב ורוכשת את מניות גוני פולגת בבגיר, באתר TheMarker‏, 10 בפברואר 2005 גולן פרידנפלד, ‏פימי השקיעה 20 מ' ד' מכיסה והשתלטה על בגיר ופעילות הטקסטיל של פולגת, באתר גלובס, 6 במאי 2007 יעל גרוס-אנגלנדר ושי ניב, ‏הסיבוב הפיננסי של בארינבוים בפולגת: משך 34 מיליון דולר דיבדנדים בחברה האם - ובחודש הבא 300 עובדים בחברה הבת יישארו ללא פרנסה, באתר גלובס, 9 במרץ 2008 שירת פולגת אילן ברקוביץ', על סגירתם של בוטיק השירה "פואמה" והמפעל של "פולגת" בקרית גת, באתר הארץ, 22 במאי 2008 מיכל מרגלית, ‏צביקה בארינבוים מממש: מכר את מתחם פולגת בקרית גת ב-46 מיליון שקל, באתר גלובס, 10 בספטמבר 2008 ערן אזרן, בארינבוים נפטר מבגיר: מוכר השליטה ב-ZBI תמורת 130 מ' ש', באתר TheMarker‏, 28 באוגוסט 2012 משה גולן, ‏מניית היום: השלימה עסקת מיזוג עם חברת היי-טק וטסה 30%, באתר גלובס, 18 באוגוסט 2014 ערן אזרן, גרנובסקי מתכונן לרכישת חברה ציבורית: כיווץ את פירמידת ZBI לשכבה אחת, באתר TheMarker‏, 4 בפברואר 2014